b'\n_START_ARTICLE_\nRagna Wettergreen\n_START_SECTION_\nBiografi\n_START_PARAGRAPH_\nHun debuterte p\xc3\xa5 Christiania Theater i 1886. Fra 1899 til 1934 var hun en av hovedkreftene ved Nationaltheatret, unntatt sesongene 1905\xe2\x80\x9309 da hun var primadonna ved Fahlstr\xc3\xb8ms Theater. Hun spilte i flere urfremf\xc3\xb8ringer av Henrik Ibsen. Hennes kunst forente sikker intuisjon, stor sjarm, sterkt temperament og en nyansert teknikk. Blant hennes ypperste karakterroller var Gina Ekdal i Vildanden, fru Arvik i N\xc3\xa5r den ny vin blomstrer, Konge-Juliane i Hamsuns Livet ivold, Alice i D\xc3\xb6dsdansen og Laura i Faderen av Strindberg. Hun var ogs\xc3\xa5 en glansfull lystspillkunstner. Trakk seg tilbake fra scenen ca. 1940, men juni 1952 vendte hun tilbake i sin gamle glansrolle som bestemoren i Eventyret av G. A. de Caillavet og Robert de Flers. Hun var med p\xc3\xa5 105 oppsetninger i Nasjonalteateret i Oslo. I de siste forestillingene var hun nesten 88 \xc3\xa5r gammel. Alternativ navn Ragna Rynning.'